
ГЛАВА ПЪРВА

ОБЩИ ПОЛОЖЕНИЯ ЗА ОРГАНИЗАЦИЯ НА РАБОТНАТА ЗАПЛАТА

           Чл. 1. (1) Настоящите вътрешни правила са разработени на основание чл. 22 от Наредбата за структурата и организацията на работната заплата приета с ПМС № 4 от 17.01.2007 год. (Обн.ДВ бр.9 от 26.01.2007 г.) и чл.2 от Наредба № 22 от 14 декември 2012г. за условията и реда за определяне на средствата за работна заплата в държавните предприятия по чл. 163 от Закона за горите и в техните териториални поделения.


(2) Вътрешните правила са изготвени в съответствие и при спазване разпоредбите на:
· Кодекса на труда
· Закона за горите

· действащия Браншовия колективен трудов договор на „Работещите в отрасъл Горско стопанство – стопанисване“, наричан в договора - БКТД
· Наредбата за структурата и организацията на работната заплата (Обн. - ДВ, бр. 9 от 26.01.2007 г., в сила от 01.07.2007 г.)
· Наредба № 22 от 14  декември 2012 г. за условията и реда за определяне на средствата за работна заплата в държавните предприятия по чл. 163 от Закона за горите и в техните териториални поделения, както и всички нормативни актове, уреждащи въпроси, свързани с работната заплата и нейната организация. 
            Чл. 2.  (1) С настоящите правилата се определят:

1. общи положения за организация на работната заплата в предприятието;
2. условията, реда и начина за определяне и разпределение на средствата за работна заплата;
3. условията, реда и начина за определяне на минималните стойности или на диапазони на основните заплати по длъжности;
4. редът и начинът за определяне и изменение на допълнителните трудови възнаграждения,  доплащания към работната заплата и условията за тяхното получаване;
5. правилата  и процедурите за определяне и изменение на основните  месечни работни заплати;
6. реда и начина за определяне и изчисляване  на брутната месечна  работна заплата;
7. редът и начинът на изплащане на работната заплата;

(2) Вътрешните правила за работна заплата имат за цел:
1. Да доразвият и конкретизират определените в Кодекса на труда, Закона за горите и подзаконови нормативни актове, разпоредби за  заплащане на труда.
2. Да диференцират основната заплата в зависимост от изпълняваната длъжност, образователното и професионално-квалификационно ниво, като отчетат сложността,отговорността и тежестта на труда на работните места. 

3. Да стимулират и мотивират служителите за ефективно изпълнение на служебните им задължения в осъществяване на функциите на СЦДП ДП и постигане на неговите цели и приоритети.

            Чл. 3.   Вътрешните  правилата за работна заплата се прилагат при:

 1. колективното трудово договаряне и при изготвянето на други вътрешни нормативни актове  в СЦДП ДП, 

       2. възникване, изменение, прекратяване  и договаряне  на условията по трудово правоотношение, 

             3. при определяне и изчисляване  на основното и допълнителни трудови възнаграждения с индивидуалните трудови договори и допълнителните споразумения към тях на работниците и служителите в „СЦДП” ДП и в териториалните поделения на държавното предприятие.

4. при определяне  на възнагражденията на директорите на териториалните поделения 

Чл. 4. (1)  Нормативните актове по заплащане на труда, чиито разпоредби не са конкретизирани в тези правила и имат приложение при определяне на трудовото възнаграждение на работниците и служителите се прилагат на общо основание.
(2) Правилата се допълват, изменят и утвърждават от Директора на СЦДП ДП, в съответствие с приетата нормативна уредба.

ГЛАВА ВТОРА

ОПРЕДЕЛЯНЕ И РАЗПРЕДЕЛЕНИЕ  НА СРЕДСТВАТА ЗА РАБОТНА ЗАПЛАТА

Раздел I
ОПРЕДЕЛЯНЕ НА СРЕДСТВАТА ЗА РАБОТНА ЗАПЛАТА

           Чл. 5. (1) Средствата за работна заплата на работещите в СЦДП ДП и неговите териториални поделения се определят с Наредба № 22 от 14  декември 2012 г. за условията и реда за определяне на средствата за работна заплата в държавните предприятия по чл. 163 от Закона за горите и в техните териториални поделения, и настоящите вътрешни правила.
(2) Средствата за работна заплата в централното управление на СЦДП се образуват в зависимост от финансовия резултат и от изпълнението на дейностите в цялото предприятие.
(3) Средствата за работна заплата в териториалните поделения на СЦДП ДП се образуват в зависимост от финансовия резултат от дейността на държавното предприятие и от изпълнението на дейностите в съответното поделение.
(4) Северноцентрално предприятие ДП  и неговите  териториални поделения образуват средствата си за работна заплата тримесечно по реда на Глава втора, раздел I от Наредба № 22 от 14  декември 2012 г. за условията и реда за определяне на средствата за работна заплата в държавните предприятия по чл. 163 от Закона за горите и в техните териториални поделения,
(5)  Размера на средствата за работна заплата на ЦУ и териториалните поделения ДГС/ДЛС се определя въз основа на: 
1. утвърдената численост и структура на персонала ; 
2. размера на  основни месечни заплати по длъжности; 
3. размерите на допълнителни възнаграждения с постоянен характер – за научна степен и за придобит трудов стаж и професионален опит;  
4. други  трудови възнаграждения, определени в нормативен акт или в индивидуалния трудов договор и невключени в т.2 и 3. 
(6) Образуването на окончателния размер на средствата по ал. 4 се извършва само в последния месец от тримесечието. За първите два месеца на отчетното тримесечие възнаграждението на работещите в СЦДП ДП и териториалните  поделения се изплаща по утвърдените поименни щатни разписания.
(7) Окончателният размер на средствата за работна заплата за съответното тримесечие в ЦУ и териториалните поделения се одобрява от директора на Северноцентрално държавно предприятие ДП.
Чл. 6. При определяне на средствата за работна заплата от начислените средства през  предходното  и отчетното тримесечие се изключват:

1. Обезщетенията по чл.220, чл.222,чл.224, ал.1 и чл. 331 от Кодекса на труда;
2. Възнагражденията на директорите на териториалните поделения, съответно директора на СЦДП ДП;
3. Допълнителните възнаграждения за положен нощен труд по чл.8 от Наредбата за структурата на работната заплата ;
4. Внесените от работниците и служителите за тяхна сметка суми за задължително  и доброволно социално и здравно осигуряване, които не се облагат по ЗДДФЛ;
5. Сумите, изчислени за сметка на работодателя за първите дни на временна неработоспособност, съгласно КСО и Закона за бюджета на  ДОО;
6. Възнагражденията на наетите лица по извън трудови правоотношения и на сезоннните работници;
7. Възнагражденията за извънреден труд по чл.262, ал.1, т.2 и 3 от Кодекса на труда, начислени съгласно определените размери с колективния трудов договор настоящите правила;
8. Възнагражденията за работа през официалните празници по чл.264 от Кодекса на труда, начислени в размери съгласно колективния трудов договор или с настоящите правила;
           Чл. 7. (1) Средствата за работна заплата за съответен период, се използват за определяне и изплащане на: 
1. основно месечно трудово възнаграждение на служителите по индивидуален трудов договор; 
2. допълнителни  и други трудови възнаграждения  по Кодекса на труда, по друг закон или подзаконов нормативен акт, Колективния трудов договор, настоящите Вътрешни правила  и/или  в съответствие с индивидуален трудов договор; 
3. други допълнителни трудови възнаграждения за постигнати резултати от дейността - текущо, за година или за друг период; 
Чл. 8. (1) Увеличение на основните месечни трудови възнаграждения на персонала се допуска при изпълнени следните условия: изготвен финансов отчет за предходната година; изготвен финансов план за текущата година; постигнат финансов резултат. Увеличението се извършва при стриктно спазване изискванията на Наредба № 22/14.12.2012г. и в рамките на определените средства за работна заплата във финансовия план за текущата година, като са съобразени с максималните размери на основните трудови възнаграждения по категория персонал и длъжност.
(2)  Увеличение на средствата за работна заплата в повече от утвърдените във финансовия план за съответната година се допуска при условие, че към съответния отчетен период положителният финансов резултат е по-висок от разчетения. Увеличението се предлага от директора на ДГС/ДЛС с обосновка и се разрешава от директора на ДП.

         (3) Териториални поделения, които приключват предходната година с отрицателен финансов резултат, равен или по-малък от планирания им такъв по ФП, и са  изпълнили  всички  заложени  финансови и натурални показатели по ФП, имат право да поискат корекция на средствата си за работна заплата на служителите по реда на ал.1. 

Раздел II
РАЗПРЕДЕЛЕНИЕ НА СРЕДСТВАТА ЗА РАБОТНА ЗАПЛАТА

Чл.9. (1) В зависимост от постигнатите финансови резултати на тримесечие за СЦДП ДП, размерът на фонд работна заплата се определя по реда на Наредба № 22 от 14  декември 2012 г.
(2) След прилагане на Наредбата директорът на СЦДП ДП определя общия размер на средствата за работна заплата на всички териториалните поделения, който се разпределя по стопанства в зависимост от изпълнението на натуралните показатели, заложени във финансовия план, изпълнение на финансовия резултат  и  отчитане на специфични фактори.

(3) Директорът на СЦДП ДП може да определя максимален праг на средствата по ал.2.

(4) След определяне на средствата по ал.2 от директора на СЦДП ДП, сумата за регулиране на работната заплата на всяко ТП ДГС/ДЛС, се разпределя със заповед от директора на ТП ДГС/ДЛС поименно на всеки работещ за доплащане към работната заплата.

(5) Сумата за доплащане се разпределя пропорционално за трите месеца от тримесечието при спазване на Кодекса за социално осигуряване и Наредба № Н-8  от 29 декември 2005 г. за съдържанието, сроковете, начина и реда за подаване и съхранение на данни от работодателите, осигурителите за осигурените от тях лица, както и за самоосигуряващите се лица (Обн. ДВ. бр.1 от 3 Януари 2006г.) 
(6)  Средствата за изравнителното доплащане за съответното тримесечие на ЦУ се определят като средно аритметична стойност на одобрените на териториалните поделение изравнително доплащане на база средно брутни месечни заплати на човек от работещите. Персоналното разпределение на изравнителното доплащане за съответното тримесечие на ЦУ се извършва със заповед на директора на СЦДП ДП.

Чл.10. (1)   При определяне на конкретния размер на доплащането за всеки служител се  взема за база заработената брутна заплата и действително отработеното време, в т.ч. платен годишен отпуск през отчетното тримесечие и направената оценка за:

· професионална квалификация,

· качествено изпълнение на поставените задачи,

· личен принос в постигнатите финансови резултати, икономически показатели и контролни функции.

           (2)  Приносът на служителите се определя от директора  на СЦДП ДП за ЦУ и директора на съответното териториалното поделение.  
(3) Доплащане не се полага на работещите за дните, които са:
·  в  отпуск поради временна неработоспособност поради общо заболяване или професионална болест, трудова злополука, гледане на болен член от семейството и др.

· в отпуск поради бременност, раждане и осиновяване

· в отпуск за отглеждане на дете до 2-годишна възраст

· в неплатен отпуск за отглеждане на дете

· в неплатен отпуск за отглеждане на дете до 8-годишна възраст

· в неплатен отпуск по чл.161 от Кодекса на труда

           (4)  На допълнително доплащане не подлежат  лицата, които  са дисциплинарно наказани или уволнени през съответния отчетен период.
ГЛАВА ТРЕТА
ОПРЕДЕЛЯНЕ НА МИНИМАЛНИ СТОЙНОСТИ ИЛИ НА ДИАПАЗОНИ НА ОСНОВНИТЕ ЗАПЛАТИ  ПО ДЛЪЖНОСТИ
        Чл. 11. Управителният съвет при СЦДП ДП  приема:
- Структурата и щата на централното управление;

- Структурата и щата на териториалните поделения на държавното предприятие; 
Раздел  ОПРЕДЕЛЯНЕ И ИЗМЕНЕНИЕ НА ОСНОВНИТЕ МЕСЕЧНИ ЗАПЛАТИ.

           Чл.12. (1) Индивидуалните основни месечни заплати на работниците и служителите, се определят по реда и условията, определени в Кодекса на труда, Колективен  трудов договор и настоящите правила.

         (2) Индивидуалният  размер на основната заплата на отделния работник или служител се определя от работодателя с индивидуалния трудов договор или допълнително споразумение към него в зависимост от нивото на заеманата длъжност, персоналната оценка за професионалната квалификация и опит, обема, качеството, сложността и отговорността на възлаганата и изпълняваната работа.
          (3) Размерът на индивидуалната основна месечна заплата на работещите по трудово правоотношение при пълно работно време е в рамките на определения минимален /максимален размер на основната месечна  заплата по утвърденото длъжностно разписание, съгласно Приложение №1 и Приложение №2/
          (4) Измененията на основните  месечни заплати на работниците и служителите се извършват при: 

1. промяна с нормативен акт; 

2. преназначаване на друга длъжност; 

3. в други случаи, предвидени в нормативен акт; 

4. при спазване разпоредбите на чл. 118, ал. 3 и чл. 119 от  КТ;

5. в случаи, предвидени в БКТД

(5) Индивидуалното основно месечно трудово възнаграждение се определя на база действителното отработено време, като се прилага повременна системата за заплащане на положения труд.   

          (6) На работниците в дърводобива и лесокултурните дейности, трудовото възнаграждение се изчислява по разработена методика за ведомствени трудови норми и разценки. 
ГЛАВА ЧЕТВЪРТА

РЕД И НАЧИН ЗА ОПРЕДЕЛЯНЕ И ИЗМЕНЕНИЕ НА ДОПЪЛНИТЕЛНИТЕ ТРУДОВИ ВЪЗНАГРАЖДЕНИЯ

Раздел I

Допълнителни трудови възнаграждения
           Чл.13. (1) Допълнителни трудови възнаграждения се определят по реда на Наредбата за структурата на работната заплата, Кодекса на труда, други нормативни актове, колективен трудов договор и/или определените с тези вътрешни правила. 

(2) За придобит трудов стаж и професионален опит на работниците и служителите се заплаща допълнително месечно възнаграждение в размер на 1 % от индивидуалната основна месечна заплата за всяка година прослужено време (стаж). Това право възниква при първата година придобит трудов  стаж и професионален опит и се определя  с индивидуалния трудов договор . 

           1.  За придобит трудов стаж и професионален опит се зачита стажът, признат по реда на Кодекса на труда за времето, през което работникът или служителят е работил и продължава да работи в предприятието, в т.ч. на различни работни места и длъжности.  В случаите по чл. 123 и 123а от Кодекса на труда при определянето на допълнителното възнаграждение по ал. 1 се зачита и времето, през което работникът или служителят е работил в предприятието преди промяната на работодателя.

          2. При определяне продължителността на трудовия стаж и професионалния опит, за които се изплаща допълнително трудово възнаграждение, работодателят отчита и трудовия стаж на работника или служителя, придобит в друго предприятие по смисъла на § 1, т. 2 от допълнителните разпоредби на Кодекса на труда на същата, сходна или със същия характер работа, длъжност или професия.

         3. При определяне продължителността на трудовия стаж и професионален опит, за които се изплаща допълнително трудово възнаграждение, работодателят отчита трудовия стаж на служителя, придобит по трудово и служебно правоотношение съобразно  договореното  с БКТД.

    4. Определянето на продължителността на трудовия стаж и професионалния опит, за които са изплаща допълнително трудово възнаграждение, се извършва от работодателя съобразно действащата нормативната уредба. Въз основа на представените от служителя документи, работодателя преценява дали лицето е извършвало същата, сходна или със същия характер работа , съответстваща на длъжността, за която кандидатства.

        5. За професионалния опит на служителя се признава и времето, през което не е бил в трудово правоотношение, но му е било възложено ръководството, представителството и управлението на държавно предприятие по чл.62, ал.3 от ТЗ, създадено по ЗЛОД и ЗГ, както и на негови териториални поделения, чрез договор за управление.

        6. Допълнително трудово възнаграждение за трудов стаж и професионален опит се заплаща за действително отработено време в рамките на съответната месечна продължителност на работното време само по основно трудово правоотношение, а при непълно работно време – по всеки отделен трудов договор, до допълването им до съответната месечна продължителност на работното време.
         7. Допълнително трудово възнаграждение не се заплаща за минало време, когато по причини, зависещи от служителя не са представени  своевременно съответните документи, удостоверяващи времето, което се зачита за трудов стаж и професионален опит.
           (3) Други допълнителни  трудови възнаграждения,  регламентирани в нормативни актове – размерите (минимални или фиксирани) и условията за получаването им и не упоменати в тези вътрешни правила за работна заплата се прилагат при необходимост съобразно нормативните актове.

      1. За положен  извънреден труд се заплаща увеличение в минималните размери по реда на чл.262 от Кодекса на труда, но не по малък от определените в БКТД. 

     2. За всеки отработен нощен час или част от него между 22,00 и 6,00 ч. на работниците и служителите са заплаща допълнително трудово възнаграждение за нощен труд в размер на не по-малък от определения в БКТД.  

    3. Допълнително възнаграждение за образователна и научна степен "доктор" или за научна степен "доктор на науките", свързана с изпълняваната работа на работника или служителя се изплаща съгласно Кодекса на труда, в размер не по-малък от определения в БКТД. 

       Чл.14. (1) За изпълнение на възложени задачи от дейността на СЦДП и ТП ДГС/ДЛС се определят допълнително възнаграждения за персонални парични и предметни награди.

      (2) Размерът и  видът на наградите по предходната алинея се определят съгласно утвърдените вътрешни правила или със заповед на директора на Северноцентрално държавно предприятие ДП в рамките на наличните средства.

(3) Общият размер на паричната или предметната награда по предходната алинея, която може да получи работник или служител през годината, не може да надхвърля размера на индивидуалната му основна месечна заплата.
Раздел II
ОПРЕДЕЛЯНЕ И ИЗМЕНЕНИЕ НА ВЪЗНАГРАЖДЕНИЯТА  НА ДИРЕКТОРА НА ДЪРЖАВНОТО ПРЕДПРИЯТИЕ И НА ТЕРИТОРИАЛНОТО ПОДЕЛЕНИЕ, КАКТО И НА ЧЛЕНОВЕТЕ НА УПРАВИТЕЛНИЯ СЪВЕТ
           Чл.15. (1) Възнагражденията на директорите на териториалните поделения се определят тримесечно на база на резултатите за отчетното тримесечие на териториалното поделение, по ред, установен с  Наредба № 22 от 14  декември 2012 г. за условията и реда за определяне на средствата за работна заплата в държавните предприятия по чл. 163 от закона за горите и в техните териториални поделения. 

                    (2) За първите два месеца на отчетното тримесечие възнаграждението на директорите на териториалните поделения се определя авансово на база възнаграждението от предходното тримесечие. В последния месец на тримесечието се коригира полагаемото се възнаграждение.
                    (3) Възнагражденията на директорите на териториалните поделения са в размер от 200 % до 300 % от средната брутна заплата за териториалното поделение. Процентът завишение над 200 на сто се определя от директора на СЦДП ДП по показатели, критерии със съответната тежест посочени в Приложение №3.

          Чл.16. (1) Месечните възнаграждения на директора и членовете на управителния съвет на „СЦДП” ДП се определят:

           1.на директора в размер на 200% от средната брутна работна заплата на директорите на териториални поделения;

          2. на членовете на управителния съвет в размер на 100% от средната брутна  работна заплата на директорите на териториални поделения.

          (2) В случаите, когато начислените средства за работна заплата на работниците и служителите на държавното предприятие превишават образуваните по реда на Наредба № 22/от 14.12.2012г. , определеното общо за трите месеца възнаграждение на директора на предприятието се намалява с размера на определената за страната една минимална работна заплата.

ГЛАВА ПЕТА

Правила и процедури за определяне и изменение на основните работни заплати
Раздел I  
ИЗЧИСЛЯВАНЕ НА БРУТНИТЕ МЕСЕЧНИ ЗАПЛАТИ
        Чл.17. (1) Брутните месечни заплати на работниците и служителите, работещи по трудово правоотношение включват:
            1.основното възнаграждение за действително отработено време през съответния месец ; 
           2.възнаграждението над основната работна заплата, определено според прилаганите системи за заплащане на труда;
           3. допълнителните трудови възнаграждения, определени по реда на Наредбата за структурата и организацията на работната заплата, както и възнаграждението, изплатено по реда на чл. 259 от Кодекса на труда;
           4. възнаграждението по реда на чл. 266, ал. 1 от Кодекса на труда;
           5. възнаграждението при престой или поради производствена необходимост, изплатено по реда на чл. 267, ал. 1 и 3 от Кодекса на труда;
           6. възнаграждението по реда на чл. 268, ал. 2 и 3 от Кодекса на труда;
           7. възнаграждението за платен годишен отпуск.
           8. други допълнителни възнаграждения, съгласно Кодекса на труда и/или регламентирани в нормативни актове и/или в тези Правила. 
(2)Изчисляването на брутната работна заплата се извършва месечно.
        Чл.18.(1) В брутното трудово възнаграждение за определяне на възнаграждението за платен годишен отпуск по чл. 177 или на обезщетенията по чл. 228 от Кодекса на труда се включват: 

1. основната работна заплата за отработеното време;

2.възнаграждението над основната работна заплата, определено според прилаганите системи за заплащане на труда;

3. допълнителните трудови възнаграждения, определени с наредбата, с друг нормативен акт, с колективен или с индивидуален трудов договор или с вътрешен акт на работодателя, които имат постоянен характер;
4. допълнителното трудово възнаграждение при вътрешно заместване по чл. 259 от Кодекса на труда;

5. възнаграждението по реда на чл. 266, ал. 1 от Кодекса на труда;

6. възнаграждението, заплатено при престой или поради производствена необходимост, по чл. 267, ал. 1 и 3 от Кодекса на труда;

7.  възнаграждението по реда на чл. 268, ал. 2 и 3 от Кодекса на труда;
           (2) Среднодневното брутно трудово възнаграждение по чл. 177  от Кодекса на труда се установява, като полученото брутно трудово възнаграждение за последния календарен месец, предхождащ ползването на отпуска, през който работникът или служителят е отработил най-малко 10 дни, се раздели на броя на отработените дни през този месец. При определен месечен размер на трудовото възнаграждение. среднодневното брутно трудово възнаграждение се коригира с коефициент, получен от отношението на броя на работните дни на месеца, приет за база, и броя на работните дни на съответния месец, през който се ползва отпускът.

            (3) Не се включват при изчисляване на възнаграждението за платен годишен отпуск по чл. 177 сумите:

1. изплатените суми за целеви парични и предметни награди 

2. допълнителното възнаграждение за извънреден труд.

3. други възнаграждения, които нямат постоянен характер.

           (4) В брутното трудово възнаграждение извън случаите по чл. 177 и 228 от Кодекса на труда се включват основното трудово възнаграждение и допълнителните трудови възнаграждения с постоянен характер, определени с индивидуалния трудов договор, доколкото друго не е предвидено в Кодекса на труда.
            (5) Когато към или след началната дата на платения отпуск на работника или служителя е увеличена основната му работна заплата за минал период, включващ и месеца, който е база за изчисляване на възнаграждението за платен отпуск по реда на чл. 177 от Кодекса на труда, към възнаграждението за отпуска се заплаща добавка, изчислена с процента на увеличение на новото и предишното брутно трудово възнаграждение, определени по трудовото правоотношение.
        Чл.19. (1) В брутното трудово възнаграждение за определяне на възнаграждението за платен годишен отпуск по чл. 177 на директорите на териториалните поделения се включват сумите по чл.15, като за целта се преизчисляват изплатените възнаграждения за платен отпуск.

Раздел  II  
ОБЕЗЩЕТЕНИЯ

         Чл.20. (1) Работодателят дължи обезщетения, определени в индивидуалните трудови договори или дължащи се по силата на Кодекса на труда, БКТД или други нормативни актове.
 (2) Брутното трудово възнаграждение за определяне на обезщетенията се определя съгласно чл.228 от Кодекса на труда.

Раздел III
СОЦИАЛНИ МЕРОПРИЯТИЯ И ПРИДОБИВКИ
Чл.21. (1) Средствата за социални мероприятия в СЦДП ДП и териториалните поделения се формират по реда КТ, и не могат да са на по -ниска стойност от тази определена в БКТД. съобразно с БКТД. 

(2) Начинът на използване на средствата за социално битови и културни мероприятия се определя с решение на общото събрание на работниците и служителите и изготвена план –сметка.

(3) Средствата за социални мероприятия са достъпни и се ползват от всички работници и служители, включително и лицата, наети по договор за управление и контрол в териториалните поделения и централното управление.
       ГЛАВА ШЕСТА

РЕД И НАЧИН НА ИЗПЛАЩАНЕ НА ТРУДОВОТО ВЪЗНАГРАЖДЕНИЕ

Чл.22. Трудовото възнаграждение са изплаща в пари и лично на работника или служителя по ведомост в брой  или при условия на безкасово плащане. При безкасово плащане служителят декларира съгласие за това и представя документ от обслужващата го банка за номера на сметка си.

Чл.23. Работната заплата се изплаща не по-малко от един път месечно и не по-късно от 20 - то число на  месеца, следващ месеца за който се отнася. Когато датата на изплащане съвпадне с почивни или празнични дни заплатите са изплащат в последния възможен ден преди почивния и празничния ден. 

         Чл.24. При временни финансови затруднение, когато не могат да се осигурят средствата за изплащане на договорените индивидуални заплати и съответно допълнителни и други трудови възнаграждения, работодателят осигурява и изплаща договорената в БКТД минимална работна заплата. Разликата до пълния размер на месечното трудово възнаграждение  на всеки работник и служител остава дължима и се изплаща заедно със законната лихва за съответния период.  

          Чл.25. Удръжки от трудовото възнаграждение на служителите без да се иска тяхното съгласие се правят само за посочените случай в чл.272 от Кодекса на труда.
          Чл.26.  Удръжки от трудовото възнаграждение на служителите може да се правят с тяхно писмено заявление.
ДОПЪЛНИТЕЛНА РАЗПОРЕДБА

§ 1. По смисъла на тези правила:

1. При определяне на средната брутна работна заплата се използва  определението „брутна работна заплата” дадено за Наредбата за структурата и организацията на работната заплата (Обн. - ДВ, бр. 9 от 26.01.2007 г., в сила от 01.07.2007 г.) и чл.6 от  Наредба № 22 от 14  декември 2012 г. за условията и реда за определяне на средствата за работна заплата в държавните предприятия по чл. 163 от закона за горите и в техните териториални поделения.

2. БКТД е действащия Браншовия колективен трудов договор на „Работещите в отрасъл Горско стопанство – стопанисване“
Преходни и Заключителни разпоредби

§ 1. Настоящите правила се приемат на основание Кодекса на труда, Наредбата за структурата и организацията на работната заплата, Наредба № 22 от 14  декември 2012 г.  за условията и реда за определяне на средствата за работна заплата в държавните предприятия по чл. 163 от Закона за горите и в техните териториални поделения  и други нормативни актове.

§ 2. С настоящите правила се отменят Вътрешни правила за организация на работната заплата в „Северноцентрално държавно предприятие” ДП, приети с решение на УС на СЦДП Габрово (Протокол №СЦДП-УС-01/18.01.2019г. и допълнени, Протокол № СЦДП-УС-02/07.02.2019г.) и утвърдени със Заповед на директора на СЦДП ДП № 044/ 25.03.2019г.

§ 3. Изменения и допълнения на правилата се извършват по реда на тяхното утвърждаване.

§ 4. Правилата влизат в сила от 01.01.2025г.
§ 5. Настоящите правила са променени и допълнени с Протокол № СЦДП-УС-03./14.03.2025г.) и утвърдени със Заповед на директора на СЦДП ДП № 056/ 18.03.2025г.

